cyanic-selkie/wikianc huggingface dataset:
Bruttokansantuote
Stiglitzin komitea
Stiglitzin komitean tehtävä oli tehdä parannusehdotuksia kansantalouksien taloudellisen suorituskyvyn ja väestön hyvinvoinnin mittaamiseen, raportointiin ja tilastointiin. Komitean työn käynnisti Ranskan presidentti Nicholas Sarkozyn aloite helmikuussa 2008. Toimeksiannon lähtökohtana oli tyytymättömyys niihin tilastollisiin tietolähteisiin, joilla oli keskeinen rooli talouden ja yhteiskunnallisen kehityksen mittaamisessa ja ohjaamisessa. Stiglitzin komitean raportti julkaistiin 15. syyskuuta 2009 (Stiglitz & al. 2009). 300-sivuinen raportti antaa kokonaiskuvan kansakuntien taloudellisen suorituskyvyn ja väestön hyvinvoinnin mittaamistavoista ja niiden parantamisehdotuksista. Raportin johtopäätöksissä todetaan, että hyvinvointi (well-being) on moniulotteinen käsite, jonka kaikkia komponentteja pitäisi ainakin periaatteessa käsitellä samanaikaisesti. Hyvinvointia tarkastellaan seuraavan kolmen pääotsikon alla: 1) Taloudellisen suorituskyvyn mittaaminen, erityisesti tuotanto, tulonmuodostus, kulutus ja varallisuus 2) Elämänlaatu 3) Kestävä kehitys ja ympäristö. (Stiglitz & al. 2009, Simpura 2009)
BKT:n ajatellaan usein olevan arvovapaa ja kertovan siitä, mihin kansantalous pystyy, mutta ei sitä, mitä pitäisi tehdä. BKT:n kanssa kilpailevat mittarit (muun muassa Bhutanin GNH, Happy Planet Index ja Stiglitzin mittari) määrittelevät hyvinvoinnin tarkoittamaan asioita, joita määrittelijät ideologisesti tai erilaisiin tutkimuksiin perustuen pitävät yhteiskunnan tai ihmisten hyvinvoinnin kannalta tärkeinä. Näiden BKT:lle vaihtoehdoiksi esitettyjen kansantalouden mittareiden on joskus väitetty olevan BKT:ta helpommin alttiina poliittiselle manipulaatiolle.
Ville Valo
Ville Valo on saanut useita kansainvälisiä kunnianosoituksia, joista yhtenä mainittakoon brittiläisen Metal Hammer -heavylehden vuoden 2004 ”Kultainen jumala” -kunniamaininta, mikä luovutetaan vuosittain lehden mielestä parhaalle rocktähdelle. Valo on myös valittu monta kertaa maailman parhaaksi metallilaulajaksi. Valo on myös äänestetty Hit Paraderin äänestyksessä 80. parhaaksi solistiksi ja Revolver Magazinessa rock-musiikin seksikkäimmäksi keulakuvaksi. HIM-yhtyeen levy Dark Light saavutti vuonna 2006 Yhdysvalloissa kultalevyyn oikeuttavan 500 000 myydyn levyn rajan ensimmäisenä suomalaisyhtyeenä.
Äänialaltaan Valo on baritoni.
Sivuprojektit
Valo on myös vieraillut taustalaulajana muiden yhtyeiden julkaisuissa. Näitä yhtyeitä ovat esimerkiksi Skreppers, Anathema, The 69 Eyes, Five Fifteen, Neljä ruusua, Tehosekoitin (yhtye), Cradle of Filth ja Lowe Motor Corporation. Hän on tehnyt yhteistyötä myös Apocalyptican kanssa kappaleessa ”Bittersweet”, laulanut Bloodhound Gang -yhtyeen kappaleessa ”Something Diabolical” ja on esiintynyt Cradle of Filthin albumin Thornography kappaleella ”The Byronic Man”.
Suomen tieteellinen kirjastoseura
Pääosa seuran toiminnasta tapahtuu työryhmissä, joita ovat esimerkiksi informaatiolukutaidon, kirjastojuridiikan, uuden teknologian, taidekirjastojen ja tietoaineistojen erityiskysymysten työryhmät. Seura osallistuu kirjastoalaa koskevaan keskusteluun muun muassa erilaisin lausunnoin ja kannanotoin.
Petrus Lombardus
Petrus Lombarduksen tunnetuin teos on Sentenssit (Quatuor libri sententiarum, 'Sentenssien neljä kirjaa'), joka on yksi skolastisen filosofian merkittävimpiä ja kommentoiduimpia teoksia. Keskiajan yliopistollinen teologikoulutus perustui paljolti sen opiskeluun ja kommentointiin. Teos vaikutti suuresti muiden muassa Albert Suureen, Bonaventuraan, Tuomas Akvinolaiseen ja Duns Scotukseen. Teoksen ansiosta Petrus Lombardusta kutsuttiin lisänimellä Magister Sententiarum, 'sentenssien opettaja' tai jopa pelkästään nimellä Magister, "opettaja".
Jessica Schiefauer
Schiefauer voitti lasten- ja nuortenkirjallisuuden August-palkinnon vuonna 2011 teoksellaan Pojkarna (suom. Pojat) ja vuonna 2015 teoksellaan När hundarna kommer (suom. Ester & Isak). När hundarna kommer voitti myös Spårhunden-palkinnon, jonka Svenska Deckarakademi jakaa parhaalle lasten- tai nuortendekkarille. Pojat-kirjasta on tehty teatterisovitus ja elokuva.
Sindžar
Historia
Pian muslimivalloituksen jälkeen Sindžariin mainitaan kapinoineen Atik-nimisen henkilön johdolla. Hän oli ehkäpä kharijiitti ja myöhemmin alueella mainitaan vaikuttaneen ibadilaisuuden. Jesidit ovat asuttaneet aluetta 900-luvulta lähtien. Uqaylidit rakennuttivat Sindžariin linnoituksen ja myöhemmin aluetta hallitsivat eri turkmeenidynastiat. Nur al-Din valtasi Sindžarin kahdesti vuosien 1169 ja 1171 välillä ja myöhemmin aluetta hallitsi al-Nurin zengidien dynastian haara. Heitä seurasivat puolestaan aijubidit. Baha ad-Din ibn Shaddad kuvaili kaupungissa olevan kaksi linnoitusta ja kaskoismuurin. Il-kaanien valtakunta tuhosi molemmat linnoituksen, jotka jälleenrakennettiin sittemmin mongolien alaisuudessa. Zakariya al-Qazwini kutsui puolestaan Sindžaria "pikku-Damaskokseksi" sen kylpylöiden ja mosaiikkien mukaan.
Väestö
Sindžarissa oli vuonna 2009 arviolta 33 921 asukasta. Alueen väestön valtaosa on jesidikurdeja. Sindžarin piirikunnan väestö kuuluu Irakin köyhimpiin. Vuonna 2011 noin 63 prosenttia Sindžarin piirikunnan väestöstä eli kansallista tulorajaa (2,5 dollaria päivässä) vähäisemmillä tuloilla. Yli 12-vuotiaista noin 40 prosenttia oli lukutaidottomia. On huomattavaa, että Niniven maakunnan tytöistä läheskään kaikki eivät pääse kouluun.
Repovesi-Luujärvi
Luonnonhistoriaa
Viime jääkauden loppuvaiheen aikana mannerjäätikön sulaminen oli suhteellisen nopeaa ja sulava jäätikkö kutistui tänä aikana kymmeniä metrejä vuodessa. Dryaskaudella ilmasto kuitenkin kylmeni tuhanneksi vuodeksi ja jäätikön reunan kutistuminen loppui. Tällainen vaihe syntyi Repovesi–Luujärven alueen eteläpuolella, jonne muodostui Toinen Salpausselkä parinsadan vuoden aikana noin 11 800–11 600 vuotta sitten. Salpausselän kerrostumia löytyy Luujärven etelärannasta kaksi kilometriä etelään. Muinaiset rantojen aallokot ovat jättäneet sinne jälkiä esimerkiksi Anttilankankaan rinteisiin noin 123 metrin korkeudelle mpy. eli 46 metriä Tihvetjärven vedenpintaa korkeammalle. Tätä Itämeren vaihetta kutsutaan Baltian jääjärveksi. Repoveden kansallispuiston alueet ovat vielä nykyäänkin täynnä kalliopaljastumia, jotka syntyivät jääkaudella sulamisvesien jäänalaisesta huuhtomisesta. Monet järven syvänteistäkin syntyivät juuri näihin aikoihin. Noin 11 500 vuotta sitten meren vedenpinnan taso laski äkillisesti noin 30 metriä alemmaksi. Kun ilmasto lämpeni uudelleen, vapautuivat Repoveden lähialueet jäätiköstä noin 11 000 vuotta sitten mennessä. Jäätikön tilalle tuli laaja merialue, joka peitti nykyisen järvialueen ja sen lähiympäristön veden alle. Järven alueella kohosi korkeintaan muutama mäen huippu saarena vedenpinnan yläpuolelle. Tätä Itämeren vaihetta kutsutaan Yoldiamereksi. Maankohoaminen oli tähän aikaan kymmenkertainen nykyiseen verrattuna. Maa kohosi merestä noin 5 metriä sadassa vuodessa, joten alueen rantaviiva oli alituisessa muutoksessa. Jo noin 11 200 vuotta sitten muodostivat monet järven nykyisistä rantakallioista silloista merenrannikkoa. Ja 11 000 vuotta sitten koko Repoveden kanallispuiston alue oli lopultakin kohonnut Yoldiamerestä. Repoveden vedenpinta jäi Yoldiameren yläpuolelle noin 10 800–10 900 vuotta sitten. Tätä pidetään samalla ajankohtana järven kuroutumiselle itsenäiseksi järveksi.
Asutushistoriaa
Vuoden 1940 Mäntyharjun seudun taloudellisessa kartassa järvenosien nimet ovat ennallaan, mutta ”Mäkijärveksi” on merkitty Kapiaveden kaakkoisosa ja ”Kapeavedeksi” sen luoteisosa. Myllylammella on pieniä peltopalstoja. Järven asutus keskittyy Repoveden Hillosensalmelle ja pohjoispään Nuollahdelle. Näiden lisäksi on kartassa merkitty Kirjokiven kartano Tihvetjärven itärannassa ja Kivisilmä Luujärven ja Tihvetjärven välisen kapeikon kohdalla Kanavaniemen eteläkärjessä.
Hullut koirat
Albumin työstö
Äänitykset tehtiin vuodenvaihteessa 1980–1981. Tuottajana työskenteli Eppu Normaalin kitaristi Mikko ”Pantse” Syrjä. Tieto uuden levyn työstämisestä tuli Popedalle yllättäen, eikä valmiita kappaleita juurikaan ollut, ja valmiitkin kappaleet olivat vanhoja, jo 1970-luvun puolivälissä tehtyjä lauluja. Uudet kappaleet tehtiin vasta studiossa, missä aikaa kului juhlimiseen ja juomiseen. Miksaukseen käytettiin aikaa vain yksi päivä. Kitaristi Ari Puukka on sanonut olevansa sitä mieltä, että pidempi studioaika olisi parantanut levyn laatua.
Kitaristi Arwo Mikkosen ehdotus albumin nimeksi oli Älämölöö, jossa levyn nimi olisi kirjoitettu viistosti punaisella maalilla vasemmasta alakulmasta oikeaan yläkulmaan. Levy nimettiin kuitenkin Hulluiksi koiriksi.
Arvioita
Soundi-lehden kriitikko J.V. Sappinen antoi albumista hyvää palautetta huhtikuun 1981 numerossa. Hänen mielestään albumilla oli ”juuri sellaista helvetillistä menoa, ilkeitä riffejä, tulista kitaranvingutusta ja synkän häiriintyneitä sanoituksia kuten pitääkin”. Sappisen mukaan Hullut koirat sisälsi ”parhaimmillaan jo aika kovaa meininkiä”. Aivan täysosumana hän ei albumia kuitenkaan pitänyt, sillä ”kestävää materiaalia ei tunnu riittäneen ihan loppuun saakka”.
Trumpetti
thumb|Nuori trumpetisti soittotunnilla thumb|Trumpetti Trumpetti on vaskisoitinperheen korkein soitin. Ääni tuotetaan trumpetissa samalla tavalla kuin kaikissa vaskisoittimissa: soittaja painaa suukappaleen huuliaan vasten ja puhaltaa. Huulten värähtely saa ilmapatsaan soittimen sisällä värähtelemään, ja ilmapatsaan taajuusvaihtelut aistitaan äänenä. Yleisin trumpetti on B-vireinen. Muita trumpetteja ovat A-, C-, D- ja Es-trumpetti, sekä B- tai As-vireinen pikkolotrumpetti. Harvinaisia trumpetin sukuisia soittimia ovat bassotrumpetti ja sopraanopasuuna.
Rakenne
Trumpetin suukappale on kuppimainen. Trumpetin putken pituus on noin 180 cm, ja se on lähes koko matkaltaan sylinterimäinen eli tasalaaja. Putken päässä on laajentuma, kello.
Trumpetissa on yleensä kolme venttiiliä, joiden eri yhdistelmillä voidaan muuttaa putken pituutta ja täten madaltaa luonnonääntä enintään kuusi puolisävelaskelta. Lopputulos on koko äänialaltaan täysin kromaattinen instrumentti. Piccolotrumpetissa ja flyygelitorvessa voi olla neljäskin venttiili, joka madaltaa ääntä kvartin. Verdin samannimisessä oopperassa käytetyssä ns. Aida- trumpetissa on sitä vastoin vain yksi venttiili, ja siksi sen sävelvalikoima onkin rajoitetumpi.
Lähettäjä
Lähettäjä on 11 kertaa vuodessa ilmestyvä lestadiolaisen uusheräyksen hartaus- ja tiedotuslehti. Se on Kalajoen Kristillisen Opiston ja uusheräyksen tärkein tiedotuslehti. Lähettäjässä julkaistaan raamattuopetuksia, lyhennelmiä seurapuheista, lähettien kirjeitä lähetyskentiltä, tietoa uusheräyksen toiminnasta sekä hartauskirjoituksia. Lehden päätoimittaja on Eeva Pouke (aikaisemmin Martti Peräaho) ja toimitussihteeri Arja Tolonen. Lehdellä on toimituskunta, joka päättää muun muassa vuositeeman ja teemakirjoittajat.
Toppo Elonperä
Tausta
Elonperän vanhemmat olivat työnjohtaja Edvard Aleksander Elonperä ja Eriika Wäisänen. Keskikoulun ja kauppaopiston jälkeen hän aloitti opiskelun Kansallisteatterin oppilaskoulussa ja musiikkiopistossa vuonna 1912. Hän teki 1920-luvulla useita opintomatkoja Keski-Eurooppaan.
Köntyslampi
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 141,6 metriä mpy.
FC Chikhura Satškhere
Football Club Chikhura Sachkhere on jalkapalloseura Satškheren kaupungista. Chikhura pelaa Georgian korkeimmalla sarjatasolla Umaghlesi Ligassa. Seura on pelannut useammalla kaudella Eurooppa-liigassa, mutta ei ole edennyt kolmatta karsintakierrosta pidemmälle. Chikhura Sachkhere on perustettu vuonna 1938.
Dialektiikka
Platon (427–347 eaa.)
Platon hyödynsi dialektista menetelmää muun muassa psykologiassaan ja yhteiskuntafilosofiassaan.
Skolastiikka (1000–1500)
Skolastiikka oli keskiajalla vaikuttanut filosofinen koulukunta, joka seurasi aristoteelisen filosofian perinnettä. Skolastikot lähestyivät antiikin kreikkalaista filosofiaa kristillisen teologian ja sen pyhien kirjoitusten näkökulmasta. Koulukunta vaikutti eurooppalaisten yliopistojen teologisissa tiedekunniassa ja korosti opetuksessaan erityisesti dialektiikkaa.
Keskiajan teologiassa korostettiin voimakkaasti perinteen ja auktoriteettien merkitystä. Skolastikkojen mukaan tieto oli kirjattu suurten ajattelijoiden kuten Aristoteleen, Platonin ja Augustinuksen teoksiin. Skolastikot eivät ajatelleet, että Raamatun kirjoitukset olisivat filosofisten auktoriteettien kanssa ristiriidassa. Dialektiikan avulla skolastikot pyrkivät yhdistämään eri auktoriteettien näkemykset yhdeksi suureksi kokonaisuudeksi. Dialektiikan tehtävänä oli pitää huolta siitä, että kirkon ja filosofisten auktoriteettien näkemysten välillä ei vallinnut ristiriitoja.
Keskiajalla dialektiikan merkitys korostui ennen kaikkea skolastisissa väittelyissä. Väittely lähti yleensä liikkeelle jonkun tunnustetun auktoriteetin teoksista. Skolastisissa väittelyssä keskustelijat siteerasivat tunnustettujen auktoriteettien teoksia ja pyrkivät kumoamaan esitettyjä näkemyksiä.
Parolan lentokenttä
Parolan lentokenttä toimi Hattulan Parolannummella vuodet 1935–1962. Kentän pituus oli alun perin 600 m, mutta talvisodan alla se raivattiin kilometrin pituiseksi. Myöhemmin kentälle rakennettiin kaksi kiitotietä ristiin.
1950-luvulla kenttä oli Suomen merkittävimpiä purjelentokenttiä ja siellä järjestettiin 1959 purjelennon SM-kilpailut. Ilmailutoiminta loppui lentokentällä 1962, kun Puolustusvoimat tarvitsi alueen omaan käyttöönsä. Ilmavoimien lentotoiminta siirtyi Tikkakoskelle ja siviili-ilmailu Lopen Räyskälään.
Albert Puroma
Sisällissodan jälkeinen aika
Puroma jatkoi palvelustaan Tampereella sisällissodan jälkeen 4. Jääkärirykmentistä supistamalla muodostetussa Jääkäripataljoona 4:ssä, joka nimettiin 2. Jääkäripataljoonaksi, Pohjolan jääkäripataljoonaksi ja edelleen Kajaanin sissipataljoonaksi. Hänet määrättiin 20. marraskuuta 1918 alkaen 1. komppanian päälliköksi, josta hänet siirrettiin edelleen 2. tammikuuta 1922 alkaen Jääkäriprikaatin aliupseerikoulunjohtajaksi Laihian Hulmille.
Sotien jälkeinen aika
Puroma osallistui marsalkka Mannerheimin ruumiin saattamiseen Sveitsistä Suomeen yhdessä silloisen jalkaväen tarkastajan, Mannerheim-ristin ritarin kenraalimajuri, K. A. Tapolan kanssa 31. tammikuuta 1951.
Bill Gates
William Henry ”Bill” Gates III (s. 28. lokakuuta 1955 Seattle, Washington, Yhdysvallat) on Microsoft-ohjelmistoyhtiön perustaja ja pitkäaikainen johtaja, vuodesta 2014 lähtien vain sen hallituksen jäsen. Gatesin johtama Microsoft sai Windowsillaan 1980-luvulla monopoliaseman PC-tietokoneiden käyttöjärjestelmänä. Gatesista tuli miljardööri vuonna 1986, ja hän on vuoden 1995 jälkeen ollut monena vuotena maailman rikkain henkilö. Marraskuun 2021 tilastojen mukaan Gates on Elon Muskin ja Jeff Bezosin jälkeen maailman kolmanneksi rikkain ihminen 138,4 miljardin dollarin omaisuudellaan. Gates harjoittaa hyväntekeväisyyttä vaimonsa kanssa Bill ja Melinda Gatesin säätiön kautta, ja hän on lahjoittanut suuren osan omaisuudestaan hyväntekeväisyyteen.
Varhainen elämä
Bill Gates syntyi 28. lokakuuta 1955 Seattlessa Washingtonissa. Hänen isänsä William H. Gates oli asianajaja ja äitinsä Mary Maxwell opettaja, joka teki myös vapaaehtoistyötä ja hyväntekeväisyyttä sekä toimi usean yrityksen johtokunnassa. Gatesilla on isosisko ja pikkusisko.
Tunnustuksia
Time-lehti valitsi Gatesin vaimoineen vuoden henkilöiksi 2005. Kuningatar Elisabet II löi Gatesin ritariksi vuonna 2005. Gatesille ja hänen vaimolleen on myönnetty monia kunnianosoituksia heidän hyväntekeväisyystyönsä johdosta, kuten presidentin vapaudenmitalin vuonna 2016.
Northrop F-5 Freedom Fighter
Historia
Vietnamin sodan aikana Yhdysvaltain ilmavoimat kehitti F-5C-mallin, joka osallistui menestyksekkäästi taisteluihin, mutta jäi lähinnä kokeiluversioksi.
Anguillan lippu
Aiemmat liput
Anguillan lippuna käytettiin ennen vuotta 1967 Yhdistyneen kuningaskunnan lippua. Vuonna 1967, kun Anguillasta tuli osa Saint Christopher-Nevis-Anguillan siirtomaata, se otti käyttöön Saint Christopher-Nevis-Anguillan lipun. Anguilla antoi kuitenkin jo heinäkuussa 1967 yksipuolisen itsenäisyysjulistuksen ja otti käyttöön San Fransiscossa asuneen anguillalaisen suunnitteleman merenneitolipun. Siinä oli punaisella pohjalla sininen soikio, jossa oli kaksi merenneitoa ja simpukankuori. Lipun ylä- ja alareunassa oli keltaisella teksti ”Republic of Anguilla”.
MTK Budapest FC
Saavutukset
Unkarin Cup
Max Comtois
Muuta
Comtois'n isä Stéphane pelasi jääkiekkoa maalivahtina A-junioriksi asti.
Lapintiainen
Levinneisyys
Lapintiainen on taigan lintu, jonka esiintymisalue ulottuu Skandeilta Alaskaan. Suomessa se pesii Lapissa ja Perä-Pohjolassa, ja parimäärä on n. 40 000. Laji elää noin 10 miljoonan neliökilometrin alueella ja sen maailman populaatio on 0,5–5 miljoonaa yksilöä. Lapintiainen on paikkalintu, mutta pieni osa, lähinnä nuoria lintuja, voi syksyisin vaeltaa etelään, jolloin yksittäisiä lintuja tavataan etelärannikkoa myöten.
Romanikieli ja sen tutkimusalat
Esipuheessa todetaan, että romanikieli on erityisen kiinnostava tutkimuskohde siksi, että muut kielet vaikuttavat siihen kaikkialla, missä sitä puhutaan.
Teoksen toimittajista Granqvist on Helsingin yliopiston dosentti ja yliopistonlehtori, Salo on tekemässä väitöskirjaa suomalaisesta pararomanista eli fennoromanista.
Pjotr Nikolajevitš Romanov
Perheellä oli vaikutusvaltainen asema keisarillisessa hovissa 1900-luvun alussa. Helmikuun vallankumouksen jälkeen 1917 Pjotr ja Militza siirtyivät Krimille ja myöhemmin 1919 pakenivat Etelä-Ranskaan, jossa Pjotr kuoli vuonna 1931. Suuriruhtinatar Militza Nikolajevna Romanova kuoli Aleksandriassa, Egyptissä vuonna 1951.
Hömötiainen
Hömötiainen (Poecile montanus) on euraasialainen havumetsissä viihtyvä pienikokoinen tiaislaji. Lajin kuvaili ensimmäisenä Thomas Conrad von Baldenstein vuonna 1827. Laji oli pitkään Suomessa runsaslukuisimpien lintujen joukossa. 2000-luvulla hömötiainen on taantunut tehometsätalouden vuoksi Suomessa ensin vuonna 2015 vaarantuneeksi ja vuonna 2019 erittäin uhanalaiseksi.
Levinneisyys
Hömötiainen on pääasiassa paikkalintu. Joinakin syksyinä lähinnä nuoret yksilöt voivat kuitenkin lähteä vaeltamaan etelämmäksi. Vaellusparvissa voi olla myös muita tiaisia.
Luettelo maratonmelonnan Suomen-mestareista
Tämä on luettelo maratonmelonnan SM-mitalisteista.
Jone Matilainen
Valokuvaajana
Matilaisen asiakaskuntaan kuuluvat muun muassa Osuuspankki, VR, Moilas Oy, Oma Säästöpankki, Franke ja Proxion ja hänen valokuviaan on julkaistu aikakauslehdissä kuten Seurassa, Apu-lehdessä ja Suomen Kuvalehdessä. . Asiakastöitä hän on tehnyt kattavasti Suomessa, sekä myös Ruotsissa, Espanjassa ja Italiassa.
Aenima
==== Kahlaamo ====
Korpinportti
Korpinportti (Raven’s Gate) on Anthony Horowitzin kirjoittaman Viisi vartijaa -fantasiakirjasarjan ensimmäinen osa, toinen osa on nimeltään Kylmä tähti. Korpinportti perustuu Anthony Horowitzin omaan aiempaan teokseen The Devil’s Doorbell.
Töyhtötiainen
Lisääntyminen
Töyhtötiainen munii usein jo huhtikuussa 4–8 (keskimäärin 5,3) valkeaa punapilkkuista munaa, joita naaras hautoo noin kaksi viikkoa. Koiras ruokkii naarasta haudonnan aikana. Molemmat emot ruokkivat poikasia 18–22 vuorokautta kunnes ne oppivat lentämään, ja usein vielä pitkään sen jälkeenkin.
Fabian Gottlieb von Bellingshausen
Vuonna 1968 Saarenmaalle Salmen kunnan Lahetagusen kylään pystytettiin von Bellingshausenin muistokivi paikalle, jossa sijaitsi hänen syntymäkartanonsa. Hänelle on pystytetty patsas Kronstadtin laivastokatedraalin lähellä sijaitsevaan puistoon.
Turks- ja Caicossaarten lippu
thumb|230px|Turks- ja Caicossaarten lippu
Zelda II: The Adventure of Link
Pelaaminen
Pelin alkaessa Linkillä on arvo yksi miekkailussa, magiassa ja elämässä. Hirviöiden voittamisesta saaduilla kokemuspisteillä arvoja voi nostaa maksimissaan arvoon kahdeksan. Noston voi halutessaan jättää väliin ja kehittää esimerkiksi hahmon, jolla on miekkailussa ja elämässä arvo yksi, mutta magiassa arvo kahdeksan. Normaalista peliä eteenpäin pelaamisesta poiketen kokemustasoja voi jäädä kasvattamaan taistelemalla pitkään helppoja vastuksia vastaan. Linkin taitoja voi siis kasvattaa vapaammin kuin muissa sarjan peleissä.
Perintö muille Zelda-peleille
Palatseista löytyviä avaimia on saatavilla yhtä monta kappaletta kuin lukittuja oviakin. Avaimet tosin käyvät minkä tahansa palatsin oviin. Avainjärjestelmä on askel sarjassa myöhemmin esiteltyyn, niukkaan avainten etsintään. Zelda II:ssa Link löytää vasaran, jolla voi rikkoa tietä sulkevia kivenlohkareita. Samantyyppinen esine on myös peleissä A Link to the Past, Ocarina of Time ja The Wind Waker.
Score
Kappaleet
Kappaleissa 9–14 on mukana The Octavarium Orchestra.
Fritz Huth
Huth osallistui solistina kymmeneen kilpailuun ja voitti niistä jokaisen. Hän saavutti arvostusta sekä solistina että kamarimuusikkona. Soolokiertueillaan hän esiintyi eri puolilla Eurooppaa, Neuvostoliitossa ja Afrikassa. Huth toimi orkesterimuusikkona Staatskapelle Dresdenin ja Hampurin valtionoopperan ensimmäisenä käyrätorvensoittajana sekä 35 vuoden ajan Bayreuthin musiikkijuhlien orkestereissa.
Charlotte Garrigue
Charlotte Garrigue (Tšekissä Charlotta Garrigue-Masaryková) (20. marraskuuta 1850 Brooklyn, New York, Yhdysvallat – 13. toukokuuta 1923 Tšekkoslovakia) oli Tšekkoslovakian ensimmäisen presidentin Tomáš Garrigue Masarykin vaimo.
Raúl Jiménez
Raúl Alonso Jiménez Rodríguez (s. 5. toukokuuta 1991 Tepeji, Meksiko) on meksikolainen jalkapalloilija. Hän edustaa Englannin Valioliigassa pelaavaa Fulhamia. Jiménez on pelipaikaltaan hyökkääjä.
Kuusitiainen
Koko ja ulkonäkö
Kuusitiaisella on musta pää, ruskehtava vatsa ja harmaat siivet. Vaalea niskalaikku ja pieni koko auttavat erottamaan kuusitiaisen hömötiaisesta. Kuusitiaisen pituus on 11 cm, siipien kärkiväli 18 cm ja paino 8 g, ja se on pienimpiä suomalaislintuja. Se on puuhakas ja eloisa, ja liikkuu ja oleilee etupäässä kuusten latvaosissa.
Aligarh
Aligarh sijaitsee 140 kilometriä kaakkoon New Delhistä, Ganges- ja Yamunajokien välisellä tasankoalueella.
Vittorio Pozzo
thumb|right|Vittorio Pozzo Vittorio Pozzo (2. maaliskuuta 1886 Torino, Piemonte, Italia – 21. joulukuuta 1968 Ponderano) oli italialainen jalkapallovalmentaja.
Luettelo Suomen simpukkalajeista
Tämä on luettelo Suomen ja sisä- ja rannikkovesissä elävistä simpukkalajeista. Luettelo on järjestetty alaluokan, lahkon ja heimon mukaan, mutta tämä taksonominen luokitus on osittain epävakaa.
Opel Corsa F
General Motorsin pohjalevylle perustuvan uuden Corsan suunnitteluprojekti oli jo pitkällä, kun Opel myytiin ranskalaiselle PSA-konsernille vuonna 2017. Tämän jälkeen mallin suunnittelu jouduttiin aloittamaan uudelleen lähes puhtaalta pöydältä, sillä auto siirtyisi käyttämään PSA-konsernin pienten automallien perusrakennetta. Alun perin kehitteillä olleen mallin sedan-korinen versio tuli vuonna 2018 myyntiin Kiinassa Buick Excelle -nimisenä.
Opel Corsa F (2019–)
Kuudennen sukupolven Corsa perustuu samalle PSA-konsernin modulaariselle EMP1-pohjalevylle kuin esimerkiksi DS 3 Crossback ja toisen sukupolven Peugeot 208. Moottorivalikoimassa ovat kolmesylinterinen 1,2-litrainen (75/101/131 hv) bensiinimoottori sekä nelisylinterinen 1,5-litrainen (102 hv) dieselmoottori. Saatavana on myös täyssähköinen malliversio Corsa-e. vasen|pienoiskuva|Opel Corsa-e Vuoden 2019 Euro NCAP -kolaritestistä Corsa sai tulokseksi neljä tähteä viidestä.
Aasat
Aasajumalat
Aasojen kantaisä Odin oli osallistunut maailman luomiseen, ja aasojen tehtävät liittyivät suurelta osin järjestäytyneen kaikkeuden ylläpitämiseen hirviöitä ja jättiläisiä vastaan taistelemalla. Näiden tehtäviensä vuoksi aasat, varsinkin Odin ja Thor, matkustivat usein maailmojen välillä. Odin oli muodonmuutosten ja valeasujen mestari, ja hän käytti näitä taitojaan liikkuessaan sekä jättiläisten että ihmisten parissa. Suurin osa meidän päiviimme säilyneistä aasa-aiheisista myyteistä liittyy Odin- ja Thor-jumaliin.
Snorri Sturlusonin mukaan varsinaisia aasoja on 12, Odinin ja Thorin lisäksi Balder, Höder, Tyr, Brage, Heimdall, Vidar, Vali, Ull, Forseti sekä Loki, joka oli alun perin jättiläinen. Aasojen puolisoita ja sisaria kutsutaan nimellä aasynja. Aasat ja aasynjat asuivat jumalten asuinsijassa, Asgårdissa, joka oli kaikkeuden keskipiste. Useat nimeltä tunnetut aasat ja aasynjat ovat myyttien sivuhahmoja, eikä niiden tiedetä olleen palvonnan kohteina.
Sibylla (nimi)
Sibylla on kreikkalaislähtöinen naisen etunimi. Sen alkuperäistä merkitystä ei tunneta, mutta antiikin mytologiasta nimi on saanut myöhemmin uuden merkityksen ’ennustajatar’.
Nimipäivät
Sibylla-nimi oli mukana Suomen almanakassa vuonna 1705. Nimipäivä oli 20. toukokuuta.
Sokrates
Syntyperä ja koulutus
Dialogien perusteella Sokrateella olisi ollut vain kaksi opettajaa, grammaatikko Prodikos ja mantinealainen papitar Diotima, joka antoi hänelle opetusta eroksessa eli rakkaudessa. Useista dialogeista käy ilmi, että hän oli hyvin tietoinen suunnilleen samoihin aikoihin eläneiden Parmenideen ja Anaksagoraan opetuksista. Historiallisissa lähteissä kummatkin on joskus mainittu Sokrateen opettajina Arkhelaoksen ohella. Platon kertoo hänen ainakin lukeneen Anaksagoraan teoksia. Platonin dialogissa Parmenides Sokrates esitetään keskustelemassa vuonna 450 eaa., 19-vuotiaana, Parmenideen ja Zenonin kanssa heidän vieraillessaan Ateenassa Panathenaia-juhlan aikana. Jotkut pitävät myös Damonia Sokrateen opettajana.
Sokrates satiireissa
Näytelmäkirjailijat arvostelivat usein Sokratesta ja sofisteja yleisestä tapojen turmelemisesta. Sokrates sanoi oikeudenkäynnissään Platonin kirjoittaman puolustuspuheen mukaan, että juoruja levittävät komediakirjailijat olivat hänen kannaltaan vaarallisempia ja heidän syytöksensä painavampia kuin hänen varsinaiset syyttäjänsä ja näiden väitteet.
Filosofia
Usein on kuitenkin ajateltu, että Sokrateen ääni olisi erotettavissa ainakin Platonin varhaisimmista dialogeista. Eräs näkemys on, että silloin kun Sokrates esiintyy filosofisesti hienostuneesti, puhujana on tosiasiassa Platon. Tämän näkemyksen mukaan Sokrates ei ollut metafyysikko tai teoreetikko vaan elämänfilosofi.
Hyve
Yleinen keskustelun juonne Sokrateen opettaessa oppilaitaan oli ajatus hyvästä ihmisestä. Sokrateen mukaan ihmisellä tulisi olla tiettyjä hyveitä, jotka ovat hänen tärkeimpiä ominaisuuksiaan. Hyve liittyi läheisesti yhteen ihmisen onnellisuuden (eudaimonia) kanssa, sillä hyveellisen ihmisen onnellisuutta ei voinut mikään muu menetys tuhota. Onnellisuuden kannalta tärkeimpiä olivat viisaus ja muut älylliset ja moraaliset hyveet, kun taas ruumiilliset ja yhteiskunnalliset hyvät asiat (kuten terveys, varallisuus ja menestys) olivat alisteisia sille. Sokrates esimerkiksi opetti, että ”vauraudesta ei synny hyvettä, mutta hyveestä syntyy vaurautta ja kaikkea mahdollista hyvää niin yksityiselle ihmiselle kuin valtiollekin”.
Sokraattiset dialogit
Dialogimuoto mahdollisti oppilaiden kannustamisen itsenäiseen ajatteluun sekä erilaisten draamallisten asetelmien, ironian ja huumorin käytön. Sen avulla oli myös mahdollista välttää dogmaattisia kannanottoja eli sitoutumista tiukasti minkään keskustelun yksittäisen osapuolen kantaan. Platonilla monet dialogit päättyvät aporiaan, jossa varsinaista kysymystä ei saada ratkaistua lainkaan.
Sokraatikot ja muut seuraajat
Sokrateen kuoltua ja jo hänen eläessäänkin hänen oppilaidensa parissa oli suuria erimielisyyksiä siitä, mitkä Sokrateen keskeisimmät opetukset olivat. Lähes kaikki myöhemmät antiikin filosofian koulukunnat, epikurolaisia lukuun ottamatta, pitivät Sokratesta joko koulukuntansa varsinaisena perustajahahmona tai ihailun kohteena, ja katsoivat olevansa Sokrateen ainoita oikeita perillisiä. Useimmat sokraattiset koulukunnat jatkoivat Sokrateen aloittamaa hyveen etsintää, mutta päätyivät osittain päinvastaisiin ratkaisuihin keskeisissäkin asioissa: esimerkiksi kyynikoiden mielestä korkein hyvä oli hyve, joka ei välittänyt ruumiillisesta nautinnosta; kyreneläisten mielestä taas nautinto oli kaikkein suurin hyvä ja nimenomaan ruumiillisessa muodossa. Megaralaiset sen sijaan keskittyivät lähinnä dialektiikan alan tutkimuksiin.
J. H. Vennola
Varhaiset vuodet
Juho Vennolan isä oli oululainen varastonhoitaja Heikki Venno (Karhu). Vaatimattomista lähtökohdistaan huolimatta Vennola eteni pitkälle opin tiellä: hän valmistui ylioppilaaksi Oulun lyseosta 1896, filosofian kandidaatiksi 1896 ja kansantaloustieteen tohtoriksi 1903. Hän toimi sittemmin Helsingin yliopiston kansantaloustieteen professorina 1908–1938 ja oli myös Kansantaloudellisen yhdistyksen puheenjohtajana 1907–1916. Vennolan intohimo suuntautui kuitenkin erityisesti Suomen itsenäistymisen jälkeen enemmän politiikkaan kuin tieteellisen uran luomiseen. Sekä politiikassa että taloustieteilijänä hän kannatti lähinnä sosiaaliliberalismia ja siirtymistä välillisistä veroista välittömiin oikeudenmukaisuuden lisäämiseksi. Vennola oli Osuusliike Elannon hallintoneuvoston ensimmäisenä puheenjohtajana 1905–1918, kun porvarit olivat vielä sen toiminnassa mukana.
Biseksuaalisuus
Suomessa
Homoseksuaalinen identiteetti mahdollistui Suomessa toisen maailmansodan jälkeen, ja samansukupuolinen haureus poistui rikoslaista 1971. Biseksuaalisuus oli 1970- ja 1980-luvuilla kuitenkin lähinnä lääketieteellinen ja seksuaalivähemmistöpoliittinen termi. Biseksuaaleiksi kutsuttiin enimmäkseen miehiä, jotka julkisesti seurustelivat tai olivat avioliitossa naisen kanssa, mutta jotka yksityisesti harrastivat samansukupuolisia suhteita. Yleensä määritelmän antoi joku ulkopuolinen, ja vain harva kuvaili itseään biseksuaaliksi. Biseksuaalisuutta käsiteltiin julkisuudessa lähinnä sen aiheuttaman huolen kautta. Biseksuaalinen identiteetti mahdollistui Suomessa vasta 1990-luvun alussa, jolloin käsitteen identiteettipoliittinen merkitys kasvoi.
Suomessa biseksuaalisuutta ovat Kangasvuon lisäksi tutkineet sosiaalipsykologi Annukka Lahti, sosiaalitieteilijä Irma Lehtonen sekä kirjallisuudentutkija Pauliina Haasjoki. Näistä Lahti ja Lehtonen tutkivat biseksuaalien parisuhteita ja Haasjoki biseksuaalisuutta ja ambivalenttiutta suomalaisessa kirjallisuudessa.
Rukki
Suomessa erityisesti Kiikan kunta oli tunnettu rukkien valmistuksesta ja rukki oli kuva-aiheena myös Kiikan vaakunassa.
Charlie Adler
Charles Michael "Charlie" Adler (s. 2. lokakuuta 1956, Boston, Massachusetts) on yhdysvaltalainen Annie-ehdokkuuden saanut ääninäyttelijä ja Emmy-palkittu ääniohjaaja. Animation Magazine -lehti on valinnut hänet kaikkien aikojen kolmanneksitoista parhaaksi ääninäyttelijäksi.
Kwazulusaurus
Fylogenia
Pristerodontian sukulaisuussuhteet, Maisch (2002):
Nick Suzuki
Maajoukkueura
Suzuki pelasi alle 20-vuotiaiden MM-kilpailuissa vuonna 2019 sekä alle 18-vuotiaiden Ivan Hlinkan muistoturnauksessa vuonna 2016. Hän edusti myös Canada Whiten joukkuetta World U-17 Hockey Challengessa vuonna 2015.
Kansainvälinen olympiakomitea
Kritiikki
KOK:ta on moitittu muun muassa liian vanhanaikaiseksi ja paatuneeksi ”herrakerhoksi”. Viime vuosina KOK on kuitenkin lisännyt osallistumista aktiiviseen järjestötyöhön ja vaativaan dopingin vastaiseen työhön. KOK on myös uudistanut jäsenkuntaansa ja lisännyt urheilijajäsenten määrää.
Amiri Baraka
LeRoi Jones valmistui Howardin yliopistosta 1953. Hän muutti 1968 nimensä afrikkalaiseksi ja perusti Black Arts Repertory Theatren.
Aerolíneas Argentinas
Yhtiö on perustettu vuonna 1950. Aerolíneas Argentinas ja chileläinen LAN Airlines ovat ainoita latinalaisamerikkalaisia lentoyhtiöitä, joilla on reittikohteita Oseaniassa.
Pietari–Valkeasaari-rata
Liikenne
Rataosan liikennettä hoitaa Lokakuun rautatiet, jolla on päivittäin yli 20 henkilöjunavuoroa kumpaankin suuntaan. Rataosan tärkeimpiä asemia ovat Suomen rautatieasema, Lanskaja, Kivinenä, Mantere, Siestarjoki ja Valkeasaari. Suomen rautatieasema on radan pääteasema Pietarin keskustassa ja sieltä on vaihtoyhteys Ploštšad Leninan metroasemalle. Lanskaja on tärkeä henkilöliikenteen risteysasema ydinkeskustan pohjoispuolella. Kivinenässä on vaihtoyhteys Tšornaja retškan metroasemalle ja Mantereesta Mantereen metroasemalle. Radan pääteasemalta Valkeasaaresta on vaihtoyhteys sekä Viipuriin että Parkalan kautta Pietariin.
Studium generale
Studium generale on vanha nimitys sellaiselle keskiaikaiselle yliopistolle, jonka Pyhä saksalais-roomalainen keisarikunta oli rekisteröinyt koulutuksen kansainväliseksi huippuyksiköksi. "Studium" viittasi opiskelun korkeaan tasoon ja "generale" yliopiston kykyyn houkutella opiskelijoita kaukaa maansa ulkopuolelta.
Jukka Suomalainen
Jukka Suomalainen (s. 20. huhtikuuta 1966 Helsinki) on suomalainen uransa lopettanut jääkiekkopuolustaja. Minnesota North Stars varasi Suomalaisen NHL:ään vuoden 1991 varaustilaisuuden 12. kierroksella varausnumerolla 250. Suomalainen on ainoa pelaaja, joka on varaushetkellä edustanut Grankulla IFK:ta. Hän ei päässyt pelaamaan otteluakaan NHL:ssä, mutta AHL:ssä Suomalainen pelasi kolmen kauden aikana 109 ottelua tehoin 2+14=16. SM-liigassa hän edusti TuToa kausina 1994–1996.
Viktor Kurentsov
Viktor Grigorjevitš Kurentsov (15. huhtikuuta 1941 – 7. huhtikuuta 2021 ) oli neuvostoliittolainen painonnostaja ja olympiavoittaja.
Veikko Laihanen
thumb|Veikko Laihanen Veikko Petter Laihanen (22. kesäkuuta 1924 Viipurin mlk. – 21. maaliskuuta 2004 Helsinki) oli suomalainen elokuvatuottaja, -ohjaaja, -käsikirjoittaja ja -kuvaaja. Laihanen valmistui liikunnanohjaajaksi vuonna 1949. Hän toimi myös kansauintien järjestelytoimikunnassa 1950-luvulla.
Aleksandr Skidan
Kirjallinen ura
Skidan työskentelee Novoje literaturnoje obozrenije (ven. Новое литературное обозрение) -lehden toimittajana. Skidan on myös neuvottelukunnan jäsen Translitissa (ven. Транслит), joka on kirjallinen ja kriittinen antologia, kustantamo ja taiteilijaryhmä, johon kuuluu filosofeja, runoilijoita ja humanistisia tutkijoita. Skidan on aktiivijäsen Tšto delat? (ven. Что делать?, Mitä on tehtävä?) -kollektiivin (ks. Nikolai Tšernytševskin samanniminen teos), joka on taiteilijoiden, kriitikkojen, filosofien ja kirjailijoiden kollektiivissa Pietarissa.
Syyteharkinta
Suomessa syyttäjinä toimivat kihlakunnansyyttäjät, valtionsyyttäjät ja valtakunnansyyttäjä. Useimmissa maissa syyttäjät myös johtavat esitutkintaa ja tuossa tehtävässään jo harkitsevat onko asiassa edellytyksiä jatkaa tutkintaa. Suomessa esitutkinta on eri viranomaisen, tavallisimmin poliisin tehtävänä. Uusin kehitys on Suomessakin johtanut esitutkintayhteistyöhön, jossa poliisin on jo varhaisessa vaiheessa informoitava syyttäjää tutkittavaksi tulleesta muusta kuin yksinkertaisesta rikoksesta. Syyteharkinta tapahtuu esitutkinnan jälkeen, eli esitutkintaviranomainen saattaa tutkintansa tuloksen syyttäjän arvioitavaksi.
Komentokieli
Komentotulkin (kuten Bash) ohjelmoinnilla voidaan automatisoida toistuvia tehtäviä esimerkiksi yhdistämällä useita Unix-komentoja. Komentotulkin ohjelmointia ei suositella resurssi- tai laskenta-intensiivisille tehtäville, suuren mittakaavan sovelluksille tai mikäli tarvitsee monimutkaisia tietorakenteita tai liukulukuaritmetiikkaa. Bash sisältää tuen muun muassa muuttujille, taulukoille, ehtolauseille, toistorakenteille ja funktioille.
Komentokieliä ovat muun muassa JavaScript, Lua, Perl, Python, PHP ja VBScript. Monissa ohjelmissa on omia täsmäkieliä, joita voidaan käyttää vain niiden ohjelmien sisällä. Tällaisia ovat esimerkiksi erilaiset makrokielet. Komentoriviltä käytetyt komentokielet voivat olla rajoittuneita.
Sinitiainen
Koko ja ulkonäkö
Sinitiaisen laulu on kirkasta, korkeaa helinää, ja koiras kajauttaa sen yleensä puun latvasta maaliskuusta alkaen. Kutsuäänet ovat korkeita tiitityksiä, varoitusääni on käheää särinää.
Levinneisyys
Suomessa yhtenäinen esiintymisalue on linjan Tornio–Joensuu eteläpuolella. Lajia tavataan myös Lapissa. Sinitiainen on runsastunut voimakkaasti viime vuosikymmeninä ja laajentanut elinaluettaan kohti pohjoista. Syitä runsastumiseen ovat ainakin lisääntynyt lintujen talviruokinta, sopivien linnunpönttöjen määrän kasvu ja järviruokokasvustojen leviäminen (sinitiaiset syövät ruo’on sisällä talvehtivia selkärangattomia, jotka ne kaivavat esiin vahvan nokkansa avulla).
Ravinto
Sinitiainen on hyödyllinen monille kasveille syömällä niitä vaivaavia tuhohyönteisiä, kuten kirvoja, mutta se syö myös itse puiden silmuja ja saattaa repiä niitä rikki etsiessään hyönteisiä. Lisäksi sinitiaisen ruokavalioon kuuluvat monenlaiset hyönteiset ja niiden toukat, hämähäkit, siemenet, jyvät ja marjat. Talvisella ruokintapaikalla sinitiaiset kuuluvat kaikkein ahkerimpiin vieraisiin. Siellä sinitiainen valitsee rasvaosaston useammin kuin muut tiaiset.
Roomalainen kalenteri
Päivät
Päiväystä ilmaistiin latinaksi ablatiivilla tai prepositiorakenteella riippuen siitä oliko kyseessä merkkipäivä vai jokin sitä edeltävä:
Bryssel
Brysselin metropolialueella, joka käsittää pääkaupunkialueen ja 103 ympäröivää asuinkuntaa, on noin 2,5 miljoonaa asukasta. Bryssel on EU:n kolmanneksi kallein kaupunki mitattuna menoilla asukasta kohti.
Kielirajalla
thumb|120px|left|Brysselin metropolialueen sijainti kielirajan pohjoispuolella.
Puistot
thumb|Parc du Cinquantenaire
Nuuskamuikkunen
Nuuskamuikkunen Muumilaakson tarinoissa ja muissa animaatioissa
Nuuskamuikkunen esiintyy useimmissa Muumilaakson tarinoita -sarjan jaksoissa. Jaksot, joissa hän ei esiinny, ovat Näkymätön lapsi, Tiukka naapuri, Olioita avaruudesta, Talven vieraita, Keskitalven kokko, Primadonna, Äidinrakkaus, Muumipeikko ennustaa korteista, Aikakone, Muumitalvi, Joulutarina ja Koulu kutsuu. Jaksossa Muumipeikon ja Pikku Myyn talvinen seikkailu hänet nähdään hetken aikaa Muumipeikon kuvitelmassa kävelemässä etelässä, ja jaksossa Muumit muinaisuudessa II hänet nähdään jakson lopussa soittamassa huuliharppua. Nämä kaksi ovat ainoat jaksot, jossa Nuuskamuikkunen ei puhu lainkaan.
Korkein hallinto-oikeus
thumb|[[Waldemar Aspelinin suunnittelema korkeimman hallinto-oikeuden talo Fabianinkadulla Helsingissä valmistui 1901.]] Suomen korkein hallinto-oikeus (lyh. KHO ;, lyh. HFD) käyttää Suomessa ylintä tuomiovaltaa hallintolainkäyttöasioissa ja toimii alempien viranomaisten lainkäytön oikeellisuuden valvojana. Tuomioistuin on perustettu vuonna 1918, ja se sijaitsee Helsingissä.
KHO:n tehtävät eivät korkeimman oikeuden tavoin ole painottuneet ennakkopäätösten luomiseen vaan valitustuomioistuimena toimimiseen. Valituslupajärjestelmä on vähitellen kuitenkin laajentunut käsittämään lukuisia eri asiaryhmiä ja kattaa nykyisin yli puolet kaikista saapuvista asioista. Tämä on korostanut korkeimman hallinto-oikeuden tehtävää oikeus- ja hallintokäytön ohjauksessa.
Korkeimman hallinto-oikeuden jäsenet
thumb|upright|Korkeimman hallinto-oikeuden sinetti.
Jerome K. Jerome
Ensimmäinen maailmansota ja kuolema
Vuonna 1927 hän sai aivoverenvuodon ja ehti olla sairaalassa kaksi viikkoa ennen kuolemaansa 14. kesäkuuta Northamptonshiressa. Hänet tuhkattiin ja haudattiin Ewelmeen Oxfordshireen.
Ewokin kieli
Kielen on kehittänyt Jedin paluu -elokuvan äänisuunnittelija Ben Burtt. Elokuvan DVD-version kommenttiraidalla Burtt kertoo kielen perustuvan kalmukiin, joka on etupäässä Venäjällä asuvien kalmukkien puhuma mongolikieli. Burtt kuuli kieltä dokumentissa ja piti siitä, miltä kieli kuulosti. Burtt äänitti kalmukin kielen puhujaa ja äänityksen perusteella ääninäyttelijät muodostivat ewokin kielen imitoimalla puhujaa eri tyylilajeissa. Elokuvan kohtauksessa jossa C-3PO-robotin tuli puhua ewokin kieltä, näyttelijä Anthony Daniels loi Burttin kanssa sanoja perustuen kalmukin kielen nauhoituksiin.
Fred Karlsson
Hän on ollut Suomen Tiedeseuran jäsen vuodesta 1984 ja Academia Europæan jäsen vuodesta 1989.
Rabies (albumi)
Albumi ylsi Suomen virallisen listan sijalle 12.
Ted Knight
Tadeusz Wladyslaw Konopka, taiteilijanimeltään Ted Knight (7. joulukuuta 1923 – 26. elokuuta 1986) oli yhdysvaltalainen näyttelijä. Hän syntyi amerikanpuolalaiseen perheeseen Connecticutissa ja kuoli 62-vuotiaana paksusuolen syöpään Kaliforniassa. Hän oli palkittu toisen maailmansodan veteraani.
Oleskelulupa
Oleskelulupa on joko määräaikainen tai pysyvä. Määräaikainen oleskelulupa myönnetään tilapäisluonteista (tilapäinen oleskelulupa) tai jatkuvaluonteista (jatkuva oleskelulupa) maassa oleskelua varten. Lupaviranomainen ratkaisee maassa oleskelun tarkoituksen ottaen huomioon ulkomaalaisen antamat tiedot maahantulonsa tarkoituksesta. Pysyvä oleskelulupa on voimassa toistaiseksi. Pysyvään oleskelulupaan rinnastetaan voimassaoloajaltaan myös pitkään oleskelleen kolmannen maan kansalaisen EU-oleskelulupa.
Pohjoismaiset käytännöt
Ruotsissa pakolaisaseman saaneille myönnetään oleskelulupa ensin kolmeksi vuodeksi ja sen jälkeen kahdeksi vuodeksi kerrallaan. Toissijaista suojelua saavilla ajat ovat lyhemmät, 13 kuukautta ja kaksi vuotta. Ruotsissa pysyvää oleskelulupaa voi erikseen hakea, kun henkilö on oleskellut määräaikaisella luvalla maassa kolme vuotta.
Jari Sedergren
Elämä ja ura
Vuonna 2006 Sedergren julkaisi laajan tutkimuksen toisen maailmansodan jälkeen valtiollistetusta elokuvasensuurista Suomessa. Yhdessä Ilkka Kippolan kanssa kirjoitettu Suomen dokumentti- ja lyhytelokuvan historia neljältä ensi vuosikymmeneltä ilmestyi vuonna 2009. Toinen osa vuosilta 1944–1989 ilmestyi lokakuussa 2015.
Andrei Sen-Sekov
Kirjallinen ura
Sen-Senkovin runoja on käännetty italiaksi, englanniksi, ranskaksi, saksaksi, viroksi, albaniaksi, montenegroksi, ukrainaksi, serbiaksi, sloveniaksi, latviaksi, georgiaksi, unkariksi, hepreaksi, portugaliksi, romaniaksi, espanjaksi ja liettuaksi. Hän on saanut vuonna 1998 Turgenjev-lyhytproosafestivaalin palkinnon. Hänet on valittu arvostetun Andrei Belyi -palkintoehdokkaaksi vuosina 2006, 2008 ja 2012. Hän on saanut PEN-keskuksen USA:n PEN-palkinnon vuoden 2015 runokokoelmastaan.
Robert II (Ranska)
Robert II Hurskas (, 27. maaliskuuta 972 Orléans – 20. heinäkuuta 1031 Melun) oli frankkien kuningas 996–1031 ja kapetingien dynastian toinen hallitsija.
Billy Burch
Burch voitti sekä Hart Trophyn että Lady Byng Memorial Trophyn toisena liigan historiassa, molemmat Frank Nighborin jälkeen. Burch oli viimeinen aktiivipelaaja, joka oli edustanut Hamilton Tigersiä.
Alvastran luostari
thumb|250px|Luostarikirkon eteläpuoli.
Gogounou
Matkailupalveluja ei juuri ole.
Stuart Baxter
Ura
Elokuussa 2010 uutisoitiin, että Baxter toimisi kaudella 2010–2011 skotlantilaisseura Celticin päävalmentajan Neil Lennonin neuvonantajana. Pian uutisen jälkeen Baxter ja Palloliitto kumosivat väitteet Baxterin pestistä.
Berengar II
Berengar vaikutti suuresti Otto I:n uraan. Vuonna 951 Berengar vangitsi Adelheidin, Italian kuninkaan Lothar II:n lesken. Tarkoitus oli naittaa Adelheid Berengarin pojalle Adalbertille. Adelheid kuitenkin onnistui pakenemaan ja meni naimisiin Oton kanssa, joka sai näin langobardien kuninkaan arvonimen ja teki Berengarista vasallinsa. Vuonna 960 Berengar ja hänen poikansa Adalbert hyökkäsivät paavi Johannes XII:n kimppuun. Paavi pyysi Ottoa apuun, joka marssi Roomaan ja kruunattiin vuonna 962 Pyhän saksalais-roomalaisen keisarikunnan keisariksi. Johanneksen käymät neuvottelut Berengarin kanssa saivat Oton syrjäyttämään Johanneksen ja vangitsemaan Berengarin Saksassa vuonna 963.
Trabant
Muuta
Trabant sai 1990-luvun lopussa kuuluisuutta läpäisemällä ”hirvitestin” hyvin tuloksin. Samassa testissä Mercedes-Benzin A-sarjan auto kaatui, mikä oli Mercedes-Benzille erittäin noloa ja aiheutti mallisarjassa muutoksia. Nykyisin ostalgia-ilmiö on tehnyt Trabantista Saksassa kulttiesineen. Berliinissä on Trabant-museo.
Puolivalmiste
Puolivalmiste eli välituote on osittain valmis tuote, jonka valmistaja on myynyt kuluttajalle tai muulle yritykselle lopullista viimeistelyä varten. Puolivalmiste voi olla lähes mikä vain, esimerkiksi ruoka, talopaketti tai vene.
Crossosomatales
Heimot
Uusimpien käsitysten mukaan lahkoon kuuluu seitsemän heimoa, joissa on yhteensä 12 sukua ja 66 lajia.
Robotti
Robottien historia
Varsinaisten tietokoneohjattujen robottien – nykyisten teollisuusrobottien – historia alkoi George Devolin ja Joseph F. Engelbergerin perustaessa yrityksen nimeltä Unimation 1956. Unimation toi ensimmäisenä markkinoille hydraulisen, teollisesti käyttökelpoisen tietokoneohjatun robotin 1970-luvun alussa. Strömberg (nykyään ABB) hankki tällaisen Helsingin Pitäjänmäen tehtaalle 1974. Asea Ab (nykyään ABB) kehitti 1970-luvun lopulla ensimmäisen sähköservoilla toteutetun robotin IRB6. Nokia Oyj valmisti robotteja 1980-luvulla Unimationin lisenssillä ja kehitti myös muutaman oman robotin, kuten Nokia Ns-16. Suomen Robotiikkayhdistys ry on museoinut Helsinkiin täysin kotimaisen Nokian robotin.
Ulkomailla
Eurobot on myös autonomisten robottien kilpailu, jossa pienet 30x30x30cm kokoiset robotit pelaavat "pallopelejä" vuosittain vaihtuvilla säännöillä 210x300cm kokoisella pelikentällä. Yleensä ottelussa on kaksi robottia vastakkain, erien kestäessä yleensä puolitoista minuuttia. Suomesta kilpailuun 2006 osallistui Tampereen teknillisen yliopiston Roboteam, Teknillisen Korkeakoulun Mekatroniikan kurssi ja Arcadan joukkue Paavo Robotics. Vuonna 2007 aiheena oli mielenkiintoinen: roskienkeruu. Tällöin Tampereen Roboteam-joukkue selvisi finaalien kuudenneksi.
Björk
Musiikkiura
Vuonna 1993 Björk julkaisi ensimmäisen englanninkielisen soololevynsä Debut, josta tuli odotettua suurempi menestys. Levylle valikoitiin Björkin aiemmin säveltämiä kappaleita sekä yhteistyössä tuottajansa Nellee Hooperin kanssa tehtyjä uusia kappaleita. Kaksi vuotta myöhemmin julkaistu Post sisälsi samoin aikaisempaa tuotantoa, ja se tehtiin yhteistyössä Hooperin, Trickyn, Graham Masseyn ja Howie B:n kanssa. Kun kaksi ensimmäistä sooloalbumia olivat eräänlaisia muiden muusikoiden kanssa tehdyn yhteistyön hedelmiä, oli vuonna 1997 julkaistu Homogenic yksin Björkin visioiden tulosta. Minimalistisen elektronisella levyllä kuullaan aggressiivisia rytmejä, jotka heijastavat Islannin maisemia ja tuliperäisyyttä.
Suomen kansallismaisemat
Merellinen Helsinki
Carl Ludvig Engelin rakennukset ja J.A. Ehrenströmin asemakaava sekä meri-idylli kuten Suomenlinnan saaret sekä Kustaanmiekka luovat Helsingille ainutlaatuiset piirteet.
Pohjan ruukit
Pohjassa sijaitsevat 1600-luvulta peräisin olevat ruukit Billnäs, Fiskars ja Antskog sekä 1800-luvun Åminnefors. Ruukit ovat yksiä suomalaisen teollisuuden liikkeellepanijoita.
Red Bull
Red Bull GmbH valmistaa myös kolajuomaa nimellä Red Bull Cola. Red Bullia käytetään muiden energiajuomien tavoin drinkkien osana, sillä kofeiini peittää joitakin alkoholin negatiivisia makuvivahteita.
Suomessa Ruokavirasto (aiemmin Evira) on edellyttänyt, että energiajuomien pakkausmerkinnöissä on oltava varoitusmerkintä siitä, ettei tuote sovi lapsille, raskaana oleville eikä henkilöille, jotka ovat herkkiä kofeiinille.
Malaika Mihambo
Mihambo voitti alle 20-vuotiaiden Euroopan-mestaruuden Rietissä vuonna 2013 tuloksella 670. Vuoden 2014 Euroopan-mestaruuskilpailuissa Mihambo sijoittui neljänneksi hypäten saman tuloksen 665 pronssimitalistin kanssa. Hän voitti alle 23-vuotiaiden Euroopan-mestaruuden Tallinnassa 2015 tuloksella 673. Saman vuoden Pekingin MM-kilpailuissa hän sijoittui kuudenneksi hypättyään 679. Amsterdamin EM-kilpailuissa 2016 hän sai pronssia tuloksella 665.
Kiinteistö Oy Turun Lintula
Lähteet
60.45278°N, 22.27194°W
Eskatologia
Kristinuskon näkemys
Hesekielin kirjan mukaan Hesekielin temppeli rakennetaan uudestaan ja siellä aloitetaan Mooseksen lain mukainen uhritoimitus.
Johanneksen ilmestys ja Jesajan kirja kuvaavat kuinka Jeesus palaa takaisin maan päälle ja johtaa taivaallista sotajoukkoa kukistaen kaikki maanpäälliset pahan vallat. Jeesus astuu Jerusalemiin kultaisesta portista ja asettuu hallitsemaan tuhatvuotista rauhan valtakuntaa, jossa miekat taotaan auroiksi, ihmiset elävät yli 100-vuotiaiksi eivätkä eläimetkään syö toisiaan. Saatana kahlehditaan 1 000 vuoden ajaksi. Juutalaisen kansan jäännös, kolmasosa, hyväksyvät Jeesuksen nyt messiaana.